Document ID: 31991R1135

ΚΑΝΟΝΙΣΜΟΣ (ΕΟΚ) αριθ. 1135/91 ΤΟΥ ΣΥΜΒΟΥΛΙΟΥ της 29ης Απριλίου 1991 για την τροποποίηση του κανονισμού (ΕΟΚ) αριθ. 3729/90 για το άνοιγμα και τον τρόπο διαχείρισης κοινοτικών δασμολογικών ποσοστώσεων ορισμένων γεωργικών προϊόντων, καταγωγής Αλγερίας, Μαρόκου, Τυνησίας και Αιγύπτου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3729/90 (1), το Συμβούλιο άνοιξε, για το έτος 1991, ορισμένο αριθμό κοινοτικών δασμολογικών ποσοστώσεων για ορισμένα γεωργικά προϊόντα, καταγωγής Αλγερίας, Μαρόκου, Τυνησίας και Αιγύπτου, και ιδίως δασμολογική ποσόστωση 4 900 τόνων με δασμό 4 % για τα ξερά κρεμμύδια, που υπάγονται στον κωδικό ΣΟ 0712 20 00, καταγωγής Αιγύπτου- ότι, με τον κανονισμό (ΕΟΚ) αριθ. 455/91 (2), το Συμβούλιο άνοιξε δασμολογική ποσόστωση "erga omnes" 12 000 τόνων με δασμό 10 % για τα ξερά κρεμμύδια-
ότι, για όσο διάστημα η εν λόγω δασμολογική ποσόστωση των 12 000 τόνων δεν θα έχει εξαντληθεί, ο υψηλότερος δασμός που επιβάλλεται στην Κοινότητα, με τη σύνθεσή της στις 31 Δεκεμβρίου 1985 επί των ιδίων προϊόντων, προελεύσεως Ισπανίας και Πορτογαλίας, ανέρχεται σε 2,5 %- ότι, μετά από ενδεχόμενη εξάντληση της ποσόστωσης αυτής, θα επιβληθεί δασμός 4 % επί των προϊόντων αυτών, προελεύσεως Ισπανίας- ότι πρέπει, επομένως, να εξασφαλιστεί παρόμοια δασμολογική μεταχείριση για τα ίδια προϊόντα, καταγωγής Αιγύπτου, και να τροποποιηθεί ανάλογα ο κανονισμός (ΕΟΚ) αριθ. 3729/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο ποσοστωτικός δασμός 4 % που αναγράφεται, έναντι του αύξοντος αριθμού 09. 1701, στη στήλη (6) του πίνακα του άρθρου 1 του κανονισμού (ΕΟΚ) αριθ. 3729/90, γίνεται 2,5 %.
2. Εάν η δασμολογική ποσόστωση erga omnes, που ανοίχθηκε με τον κανονισμό (ΕΟΚ) αριθ. 455/91 εξαντληθεί, θα επιβληθεί, για τα ξερά κρεμμύδια καταγωγής Αιγύπτου, ποσοστωτικός δασμός 4 % κατά την εισαγωγή τους στην Κοινότητα με τη σύνθεσή της στις 31 Δεκεμβρίου 1985.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Απριλίου 1991.

Labels: 3
18